title: Kommissionens gennemførelsesforordning (EU) 2019/2093 af 29. november 2019 om ændring af forordning (EF) nr. 333/2007 for så vidt angår analysen af 3-monochlorpropan-1,2-diolfedtsyreestere (3-MCPD-fedtsyreestere), glycidylfedtsyreestere, perchlorat og acrylamid (EØS-relevant tekst)

text:
                  9.12.2019

                  DA

                  Den Europæiske Unions Tidende

                  L 317/96

         KOMMISSIONENS GENNEMFØRELSESFORORDNING (EU) 2019/2093
         af 29. november 2019
         om ændring af forordning (EF) nr. 333/2007 for så vidt angår analysen af 3-monochlorpropan-1,2-diolfedtsyreestere (3-MCPD-fedtsyreestere), glycidylfedtsyreestere, perchlorat og acrylamid
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 34, stk. 6, og
         ud fra følgende betragtninger:

                     (1)

                     Ved Kommissionens forordning (EF) nr. 333/2007 (2) fastlægges de prøveudtagnings- og analysemetoder, der skal anvendes til offentlig kontrol af indholdet af bestemte forurenende stoffer i fødevarer.

                     (2)

                     De tilladte maksimalgrænseværdier for 3-monochlorpropan-1,2-diolfedtsyreestere (»3-MCPD-fedtsyreestere«), glycidylfedtsyreestere og perchlorat i fødevarer er fastsat i Kommissionens forordning (EF) nr. 1881/2006 (3). Ved Kommissionens forordning (EU) 2017/2158 (4) fastsættes afbødende foranstaltninger og benchmarkniveauer for reduktion af forekomsten af acrylamid i fødevarer.

                     (3)

                     Ved forordning (EF) nr. 333/2007 fastsættes der særlige kriterier for ydeevne, der skal opfyldes gennem de validerede analysemetoder for forurenende stoffer i fødevarer, der anvendes af de relevante europæiske laboratorier. Der bør derfor fastsættes særlige kriterier for ydeevne i forordning (EF) nr. 333/2007, som analysemetoderne til at kontrollere maksimalgrænseværdierne for 3-MCPD-fedtsyreestere, glycidylfedtsyreestere, perchlorat og acrylamid, skal overholde.

                     (4)

                     De EU-referencelaboratorier, som beskæftiger sig med forurenende stoffer i foderstoffer og fødevarer, har uddybet deres vejledning til anslåelse af detektionsgrænsen (LOD) og bestemmelsesgrænsen (LOQ) for målinger vedrørende forurenende stoffer i foderstoffer og fødevarer (5). Det er derfor hensigtsmæssigt at tilpasse de definitioner i forordning (EF) nr. 333/2007, som er forbundet med detektionsgrænsen og bestemmelsesgrænsen.

                     (5)

                     Forordning (EF) nr. 333/2007 bør derfor ændres.

                     (6)

                     Forordning (EU) 2017/625 finder anvendelse med virkning fra den 14. december 2019. Nærværende forordning bør derfor anvendes fra samme dato.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I forordning (EF) nr. 333/2007 foretages følgende ændringer:

                        1)

                        Artikel 1, stk. 1, affattes således:

                           »1.   Prøveudtagning og analyser som led i kontrollen af indholdet af bly, cadmium, kviksølv, uorganisk tin, uorganisk arsen, 3-monochlorpropan-1,2-diol (»3-MCPD«), 3-MCPD-fedtsyreestere, glycidylfedtsyreestere, polycykliske aromatiske hydrocarboner (»PAH«) og perchlorat, jf. del 3, 4, 6 og 9 i bilaget til forordning (EF) nr. 1881/2006, og som led i kontrollen af indholdet af acrylamid i overensstemmelse med Kommissionens forordning (EU) 2017/2158 (*1) udføres i overensstemmelse med bilaget til nærværende forordning.

                           (*1)  Kommissionens forordning (EU) 2017/2158 af 20. november 2017 om afbødende foranstaltninger og benchmarkniveauer for reduktion af forekomsten af acrylamid i fødevarer (EUT L 304 af 21.11.2017, s. 24).«"

                        2)

                        Bilaget ændres som angivet i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 95 af 7.4.2017, s. 1.

            (2)  Kommissionens forordning (EF) nr. 333/2007 af 28. marts 2007 om prøveudtagnings- og analysemetoder til kontrol af indholdet af sporstoffer og procesforureninger i fødevarer (EUT L 88 af 29.3.2007, s. 29).

            (3)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).

            (4)  Kommissionens forordning (EU) 2017/2158 af 20. november 2017 om afbødende foranstaltninger og benchmarkniveauer for reduktion af forekomsten af acrylamid i fødevarer (EUT L 304 af 21.11.2017, s. 24).

            (5)  Guidance Document on the Estimation of LOD and LOQ for Measurements in the Field of Contaminants in Feed and Food, JRC Technical Reports EUR 28099 EU (2016). Kan læses her: http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf.

            BILAG
            I bilaget til forordning (EF) nr. 333/2007 foretages følgende ændringer:

                        1)

                        Punkt C.3.1., Definitioner, »LOD« og »LOQ« affattes således:

                           »»LOD«= detektionsgrænse: det mindste målte indhold, på grundlag af hvilket det med rimelig statistisk sikkerhed er muligt at påvise analyttens tilstedeværelse.

                           »LOQ«= bestemmelsesgrænse: det laveste indhold af analyt, der kan påvises med rimelig statistisk sikkerhed.«

                        2)

                        Punkt C.3.3.1., Kriterier for metodeydeevne, litra b), affattes således:

                                    »b)

                                    Kriterier for analysemetoder for 3-monochlorpropan-1,2-diol (»3-MCPD«), 3-MCPD-fedtsyreestere og glycidylfedtsyreestere:

                                                —

                                                Kriterier for analysemetoder for 3-MCPD i fødevarer, der er omhandlet i punkt 4.1 i bilaget til forordning (EF) nr. 1881/2006

                                                   Tabel 6a

                                                            Parameter

                                                            Kriterium

                                                            Anvendelsesområde

                                                            Fødevarer, der er omhandlet i punkt 4.1 i bilaget til forordning (EF) nr. 1881/2006

                                                            Specificitet

                                                            Uden matrix eller spektral interferens

                                                            Feltblindprøver

                                                            Under LOD

                                                            Repeterbarhed (RSDr)

                                                            0,66 gange RSDR som afledt af den ændrede Horwitz-ligning

                                                            Reproducerbarhed (RSDR)

                                                            Som afledt af den ændrede Horwitz-ligning

                                                            Genfinding

                                                            75-110 %

                                                            Detektionsgrænse (LOD)

                                                            ≤ 5 μg/kg (i tørstof)

                                                            Bestemmelsesgrænse (LOQ)

                                                            ≤ 10 μg/kg (i tørstof)

                                                —

                                                Kriterier for analysemetoder for 3-MCPD i fødevarer, der er omhandlet i punkt 4.3 i bilaget til forordning (EF) nr. 1881/2006

                                                   Tabel 6b

                                                            Parameter

                                                            Kriterium

                                                            Anvendelsesområde

                                                            Fødevarer, der er omhandlet i punkt 4.3 i bilaget til forordning (EF) nr. 1881/2006

                                                            Specificitet

                                                            Uden matrix eller spektral interferens

                                                            Feltblindprøver

                                                            Under LOD

                                                            Repeterbarhed (RSDr)

                                                            0,66 gange RSDR som afledt af den ændrede Horwitz-ligning

                                                            Reproducerbarhed (RSDR)

                                                            Som afledt af den ændrede Horwitz-ligning

                                                            Genfinding

                                                            75-110 %

                                                            Detektionsgrænse (LOD)

                                                            ≤ 7 μg/kg

                                                            Bestemmelsesgrænse (LOQ)

                                                            ≤ 14 μg/kg

                                                —

                                                Kriterier for analysemetoder for 3-MCPD-fedtsyreestere, angivet som 3-MCPD, i fødevarer, der er omhandlet i punkt 4.3 i bilaget til forordning (EF) nr. 1881/2006

                                                   Tabel 6c

                                                            Parameter

                                                            Kriterium

                                                            Anvendelsesområde

                                                            Fødevarer, der er omhandlet i punkt 4.3 i bilaget til forordning (EF) nr. 1881/2006

                                                            Specificitet

                                                            Uden matrix eller spektral interferens

                                                            Repeterbarhed (RSDr)

                                                            0,66 gange RSDR som afledt af den ændrede Horwitz-ligning

                                                            Reproducerbarhed (RSDR)

                                                            Som afledt af den ændrede Horwitz-ligning

                                                            Genfinding

                                                            70-125 %

                                                            Detektionsgrænse (LOD)

                                                            Tre tiendedele af LOQ

                                                            Bestemmelsesgrænse (LOQ)
                                                            for fødevarer, der er omhandlet i punkt 4.3.1 og 4.3.2

                                                            ≤ 100 μg/kg i olier og fedtstoffer

                                                            Bestemmelsesgrænse (LOQ)
                                                            for fødevarer, der er omhandlet i punkt 4.3.3 og 4.3.4 med et fedtindhold < 40 %

                                                            ≤ to femtedele af grænseværdien

                                                            Bestemmelsesgrænse (LOQ)
                                                            for fødevarer, der er omhandlet i 4.3.4 med et fedtindhold ≥ 40 %

                                                            ≤ 15 μg/kg fedtstof

                                                —

                                                Kriterier for analysemetoder for glycidylfedtsyreestere, angivet som glycidol, i fødevarer, der er omhandlet i punkt 4.2 i bilaget til forordning (EF) nr. 1881/2006

                                                   Tabel 6d

                                                            Parameter

                                                            Kriterium

                                                            Anvendelsesområde

                                                            Fødevarer, der er omhandlet i punkt 4.2 i bilaget til forordning (EF) nr. 1881/2006

                                                            Specificitet

                                                            Uden matrix eller spektral interferens

                                                            Repeterbarhed (RSDr)

                                                            0,66 gange RSDR som afledt af den ændrede Horwitz-ligning

                                                            Reproducerbarhed (RSDR)

                                                            Som afledt af den ændrede Horwitz-ligning

                                                            Genfinding

                                                            70-125 %

                                                            Detektionsgrænse (LOD)

                                                            Tre tiendedele af LOQ

                                                            Bestemmelsesgrænse (LOQ)
                                                            for fødevarer, der er omhandlet i punkt 4.2.1 og 4.2.2

                                                            ≤ 100 μg/kg i olier og fedtstoffer

                                                            Bestemmelsesgrænse (LOQ)
                                                            for fødevarer, der er omhandlet i 4.2.3 med et fedtindhold < 65 % og i 4.2.4 med et fedtindhold < 8 %

                                                            ≤ to femtedele af grænseværdien

                                                            Bestemmelsesgrænse (LOQ)
                                                            for fødevarer, der er omhandlet i 4.2.3 med et fedtindhold ≥ 65 % og i 4.2.4 med et fedtindhold ≥ 8 %

                                                            ≤ 31 μg/kg fedtstof«

                        3)

                        Punkt C.3.3.1., Kriterier for metodeydeevne, litra d), »Bemærkninger til kriterierne for metodeydeevne«, affattes således:

                                    »d)

                                    Kriterier for analysemetoder for acrylamid:

                                       Tabel 8

                                                Parameter

                                                Kriterium

                                                Anvendelsesområde

                                                Alle fødevarer

                                                Specificitet

                                                Uden matrix eller spektral interferens

                                                Feltblindprøver

                                                Under detektionsgrænsen (LOD)

                                                Repeterbarhed (RSDr)

                                                0,66 gange RSDR som afledt af den ændrede Horwitz-ligning

                                                Reproducerbarhed (RSDR)

                                                Som afledt af den ændrede Horwitz-ligning

                                                Genfinding

                                                75-110 %

                                                Detektionsgrænse (LOD)

                                                Tre tiendedele af LOQ

                                                Bestemmelsesgrænse (LOQ)

                                                For fødevarer med benchmarkniveauer på < 125 µg/kg: ≤ to femtedele af benchmarkniveauet (dog ikke krav om under 20 µg/kg)
                                                For fødevarer med benchmarkniveauer på < 125 µg/kg: ≤ 50 µg/kg«

                        4)

                        I punkt C.3.3.1., Kriterier for metodeydeevne, indsættes følgende som litra e) og f):

                                    »e)

                                    Kriterier for analysemetoder for perchlorat:

                                       Tabel 9

                                                Parameter

                                                Kriterium

                                                Anvendelsesområde

                                                Alle fødevarer

                                                Specificitet

                                                Uden matrix eller spektral interferens

                                                Repeterbarhed (RSDr)

                                                0,66 gange RSDR som afledt af den ændrede Horwitz-ligning

                                                Reproducerbarhed (RSDR)

                                                Som afledt af den ændrede Horwitz-ligning

                                                Genfinding

                                                70-110 %

                                                Detektionsgrænse (LOD)

                                                Tre tiendedele af LOQ

                                                Bestemmelsesgrænse (LOQ)

                                                ≤ to femtedele af grænseværdien

                                    f)

                                    Bemærkninger til kriterierne for metodeydeevne:
                                    Horwitz-ligningen (*1) (for koncentrationer 1,2 × 10-7 ≤ C ≤ 0,138) og den ændrede Horwitz-ligning (*2) (for koncentrationer C < 1,2 × 10-7) er generaliserede præcisionsligninger, hvorom det er konstateret, at de er uafhængige af analyt og matrix og udelukkende afhænger af koncentrationen for de fleste rutineanalysemetoders vedkommende.
                                    Ændret Horwitz-ligning for koncentrationer C < 1,2 × 10-7:
                                    RSDR = 22 %
                                    hvor:

                                                —

                                                RSDR er den relative standardafvigelse beregnet ud fra resultater, der er fremkommet under reproducerbarhedsforhold

                                                —

                                                C er koncentrationsforholdet (dvs. 1 = 100 g/100 g, 0,001 = 1 000 mg/kg). Den ændrede Horwitz-ligning anvendes for koncentrationer C < 1,2 × 10-7.

                                          Horwitz-ligning for koncentrationer 1,2 × 10-7 ≤ C ≤ 0,138:
                                    RSDR = 2C(-0,15)

                                    hvor:

                                                —

                                                RSDR er den relative standardafvigelse beregnet ud fra resultater, der er fremkommet under reproducerbarhedsforhold

                                                —

                                                C er koncentrationsforholdet (dvs. 1 = 100 g/100 g, 0,001 = 1 000 mg/kg). Horwitz-ligningen anvendes for koncentrationer 1,2 × 10-7 ≤ C ≤ 0,138.

                           (*1)  W. Horwitz, L.R. Kamps, K.W. Boyer, J.Assoc.Off.Analy.Chem., 63, 1980, 1344-1354."

                           (*2)  M. Thompson, Analyst, 125, 2000, 385-386.«"

                        5)

                        I punkt C.3.3.2., Egnethedsprincip, ændres »Tabel 8« til »Tabel 10«.

               (*1)  W. Horwitz, L.R. Kamps, K.W. Boyer, J.Assoc.Off.Analy.Chem., 63, 1980, 1344-1354.

               (*2)  M. Thompson, Analyst, 125, 2000, 385-386.««


title: Kommissionens gennemførelsesforordning (EU) 2019/2094 af 29. november 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne benfluralin, dimoxystrobin, fluazinam, flutolanil, mancozeb, mecoprop-P, mepiquat, metiram, oxamyl og pyraclostrobin (EØS-relevant tekst)

text:
                  9.12.2019

                  DA

                  Den Europæiske Unions Tidende

                  L 317/102

         KOMMISSIONENS GENNEMFØRELSESFORORDNING (EU) 2019/2094
         af 29. november 2019
         om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne benfluralin, dimoxystrobin, fluazinam, flutolanil, mancozeb, mecoprop-P, mepiquat, metiram, oxamyl og pyraclostrobin
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:

                     (1)

                     Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009.

                     (2)

                     Godkendelsesperioden for aktivstofferne dimoxystrobin, mancozeb, mecoprop-P, metiram, oxamyl og pyraclostrobin blev forlænget indtil den 31. januar 2020 ved Kommissionens gennemførelsesforordning (EU) 2018/1796 (3).

                     (3)

                     Godkendelsesperioden for aktivstofferne benfluralin, fluazinam, flutolanil og mepiquat blev forlænget indtil den 29. februar 2020 ved Kommissionens gennemførelsesforordning (EU) 2019/168 (4).

                     (4)

                     Der er i overensstemmelse med Kommissionens gennemførelsesforordning (EU) nr. 844/2012 (5) indgivet ansøgninger om fornyelse af godkendelsen af disse stoffer.

                     (5)

                     Da vurderingen af disse stoffer er blevet forsinket af årsager, som ansøgerne ikke har indflydelse på, kan godkendelserne af de pågældende aktivstoffer forventes at udløbe, inden der er truffet beslutning om at forny dem. Det er derfor nødvendigt at forlænge deres godkendelsesperioder.

                     (6)

                     I betragtning af formålet med artikel 17, stk. 1, i forordning (EF) nr. 1107/2009 for så vidt angår tilfælde, hvor Kommissionen skal vedtage en forordning, hvorved godkendelsen af et i nærværende forordnings bilag omhandlet aktivstof ikke fornyes, fordi godkendelseskriterierne ikke er opfyldt, skal Kommissionen fastsætte udløbsdatoen til den seneste af følgende datoer: den dato, der var gældende inden nærværende forordnings ikrafttrædelse, eller datoen for ikrafttrædelsen af den forordning, hvorved godkendelsen af aktivstoffet ikke fornyes. For så vidt angår tilfælde, hvor Kommissionen skal vedtage en forordning, hvorved godkendelsen af et i nærværende forordnings bilag omhandlet aktivstof fornyes, vil Kommissionen, afhængigt af omstændighederne, bestræbe sig på at fastsætte den tidligst mulige anvendelsesdato.

                     (7)

                     Gennemførelsesforordning (EU) nr. 540/2011 bør derfor ændres.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. november 2019.

                  På Kommissionens vegne

                  Formanden

               Jean-Claude JUNCKER

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (3)  Kommissionens gennemførelsesforordning (EU) 2018/1796 af 20. november 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne amidosulfuron, bifenox, chlorpyrifos, chlorpyrifos-methyl, clofentezin, dicamba, difenoconazol, diflubenzuron, diflufenican, dimoxystrobin, fenoxaprop-P, fenpropidin, lenacil, mancozeb, mecoprop-P, metiram, nicosulfuron, oxamyl, picloram, pyraclostrobin, pyriproxyfen og tritosulfuron (EUT L 294 af 21.11.2018, s. 15).

            (4)  Kommissionens gennemførelsesforordning (EU) 2019/168 af 31. januar 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopyralid, Cydia pomonella Granulovirus (CpGV), cyprodinil, dichlorprop-P, epoxiconazol, fenpyroximat, fluazinam, flutolanil, fosetyl, Lecanicillium muscarium, mepanipyrim, mepiquat, Metarhizium anisopliae var. Anisopliae, metconazol, metrafenon, Phlebiopsis gigantea, pirimicarb, Pseudomonas chlororaphis stamme MA 342, pyrimethanil, Pythium oligandrum, rimsulfuron, spinosad, Streptomyces K61, thiacloprid, tolclofos-methyl, Trichoderma asperellum, Trichoderma atroviride, Trichoderma gamsii, Trichoderma harzianum, triclopyr, trinexapac, triticonazol, Verticillium albo-atrum og ziram (EUT L 33 af 5.2.2019, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            BILAG
            I del A i bilaget til gennemførelsesforordning (EU) nr. 540/2011 foretages følgende ændringer:

                        1)

                        I sjette kolonne, »Udløbsdato for stoffets godkendelse«, i række 57 (vedrørende mecoprop-P) ændres datoen til »31. januar 2021«.

                        2)

                        I sjette kolonne, »Udløbsdato for stoffets godkendelse«, i række 81 (vedrørende pyraclostrobin) ændres datoen til »31. januar 2021«.

                        3)

                        I sjette kolonne, »Udløbsdato for stoffets godkendelse«, i række 114 (vedrørende mancozeb) ændres datoen til »31. januar 2021«.

                        4)

                        I sjette kolonne, »Udløbsdato for stoffets godkendelse«, i række 115 (vedrørende metiram) ændres datoen til »31. januar 2021«.

                        5)

                        I sjette kolonne, »Udløbsdato for stoffets godkendelse«, i række 116 (vedrørende oxamyl) ændres datoen til »31. januar 2021«.

                        6)

                        I sjette kolonne, »Udløbsdato for stoffets godkendelse«, i række 128 (vedrørende dimoxystrobin) ændres datoen til »31. januar 2021«.

                        7)

                        I sjette kolonne, »Udløbsdato for stoffets godkendelse«, i række 187 (vedrørende flutolanil) ændres datoen til »28. februar 2021«.

                        8)

                        I sjette kolonne, »Udløbsdato for stoffets godkendelse«, i række 188 (vedrørende benfluralin) ændres datoen til »28. februar 2021«.

                        9)

                        I sjette kolonne, »Udløbsdato for stoffets godkendelse«, i række 189 (vedrørende fluazinam) ændres datoen til »28. februar 2021«.

                        10)

                        I sjette kolonne, »Udløbsdato for stoffets godkendelse«, i række 191 (vedrørende mepiquat) ændres datoen til »28. februar 2021«.


title: Kommissionens gennemførelsesforordning (EU) 2019/2095 af 29. november 2019 om nedsættelse af fiskekvoter for atlanterhavslaks for Polen i 2019 på grund af overfiskning i 2018

text:
                  9.12.2019

                  DA

                  Den Europæiske Unions Tidende

                  L 317/105

         KOMMISSIONENS GENNEMFØRELSESFORORDNING (EU) 2019/2095
         af 29. november 2019
         om nedsættelse af fiskekvoter for atlanterhavslaks for Polen i 2019 på grund af overfiskning i 2018
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1, 2 og 3, og
         ud fra følgende betragtninger:

                     (1)

                     Polen fik tildelt en fiskekvote for atlanterhavslaks i EU-farvande i underafsnit 22-31 (SAL/3BCD-F) for 2018 ved Rådets forordning (EU) 2017/1970 (2).

                     (2)

                     Fiskekvoten for 2018 blev forhøjet med 1 369 individer efter anvendelse af den årsbaserede fleksibilitet fastsat ved artikel 15, stk. 9, i Europa-Parlamentets og Rådets forordning (EU) nr. 1380/2013 (3). Denne forhøjelse, der svarer til 10 % af de tilladte landinger for 2017, blev beregnet på grundlag af de resterende uudnyttede mængder efter fangstopgørelserne. Under inspektionsbesøg i Polen i overensstemmelse med forordning (EF) nr. 1224/2009 i 2018 påviste Kommissionen fejl- og underrapporterede fangster, der afslørede, at den polske kvote for atlanterhavslaks for 2017 i EU-farvande i underafsnit 22-31 var udtømt. Derfor er den årsbaserede fleksibilitet fra 2017 til 2018 i henhold til artikel 15, stk. 9, i forordning (EU) nr. 1380/2013 blevet uretmæssigt tildelt, og de tilsvarende mængder bør derfor fratrækkes kvoten for 2018.

                     (3)

                     Kommissionen påviste også yderligere uoverensstemmelser i de polske data vedrørende fiskeri af atlanterhavslaks i EU-farvande i underafsnit 22-31 for 2018 ved at krydstjekke de data, der var registreret og rapporteret under kontrollerede og ikke-kontrollerede fangstrejser. Disse uoverensstemmelser i rapporteringen af fangstsammensætningen blev bekræftet ved adskillige revisions- og kontrolbesøg i Polen i 2018 og 2019 i overensstemmelse med forordning (EF) nr. 1224/2009. Disse revisionsrapporter blev behørigt meddelt og drøftet med Polen.

                     (4)

                     På grundlag af de indsamlede beviser kunne Kommissionen fastslå, at kvoten for atlanterhavslaks i EU-farvande i underafsnit 22-31, som blev tildelt Polen i 2018 ved forordning (EU) 2017/1970, blev overskredet med 2 160 stykker laks. Hvis Kommissionen fastslår, at en medlemsstat har overskredet de fiskekvoter, som den har fået tildelt, skal Kommissionen i henhold til artikel 105, stk. 1, i forordning (EF) nr. 1224/2009 nedsætte denne medlemsstats fremtidige fiskekvoter.

                     (5)

                     I artikel 105, stk. 2 og 3, i forordning (EF) nr. 1224/2009 fastsættes det, at sådanne nedsættelser gennemføres det eller de følgende år under anvendelse af de respektive multiplikationsfaktorer som fastlagt deri.

                     (6)

                     I overensstemmelse med artikel 105, stk. 2, i forordning (EF) nr. 1224/2009 bør der anvendes en multiplikationsfaktor på 1,00, idet overfiskningens omfang som konstateret af Kommissionen er mindre end 100 ton —

               VEDTAGET DENNE FORORDNING:

            Artikel 1
            Den fiskekvote for atlanterhavslaks i EU-farvande i underafsnit 22-31, der er tildelt Polen for 2019 ved Rådets forordning (EU) 2018/1628 (4), nedsættes som angivet i bilaget til nærværende forordning.

            Artikel 2
            Denne forordning træder i kraft på syvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 343 af 22.12.2009, s. 1.

            (2)  Rådets forordning (EU) 2017/1970 af 27. oktober 2017 om fastsættelse for 2018 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2017/127 (EUT L 281 af 31.10.2017, s. 1).

            (3)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).

            (4)  Rådets forordning (EU) 2018/1628 af 30. oktober 2018 om fastsættelse for 2019 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2018/120, for så vidt angår visse fiskerimuligheder i andre farvande (EUT L 272 af 31.10.2018, s. 1).

            BILAG

               NEDSÆTTELSE AF POLENS FISKEKVOTER FOR ATLANTERHAVSLAKS FOR 2019 PÅ GRUND AF OVERFISKNING

                        Medlemsstat

                        Artskode

                        Områdekode

                        Artsnavn

                        Områdenavn

                        Oprindelig kvote 2018 (antal individer)

                        Tilladte landinger 2018 (samlet tilpasset mængde i antal individer)  (1)

                        Fangster i alt 2018
                        (mængde i antal individer)

                        Kvoteforbrug i forhold til tilladte landinger

                        Overfiskning i forhold til tilladt landing (mængde i antal individer)

                        Multiplikationsfaktor  (3)

                        Yderligere multiplikationsfaktor  (4)
                            (5)

                        Nedsættelser, der skal anvendes i 2019 (mængde i antal individer)

                        PL

                        SAL

                        3BCD-F

                        Atlanterhavslaks

                        EU-farvande i underafsnit 22-31

                        5 729

                        15 739  (2)

                        17 899

                        113,72 %

                        2 160

                        1,00

                        /

                        2 160

               (1)  Kvoter til rådighed for en medlemsstat i henhold til de relevante forordninger om fiskerimuligheder efter hensyntagen til udveksling af fiskerimuligheder i overensstemmelse med artikel 16, stk. 8, i Europa-Parlamentets og Rådets forordning (EU) nr. 1380/2013 (EUT L 354 af 28.12.2013, s. 22), kvoteoverførsler fra 2017 til 2018 i overensstemmelse med artikel 4, stk. 2, i Rådets forordning (EF) nr. 847/96 (EFT L 115 af 9.5.1996, s. 3) og med artikel 15, stk. 9, i forordning (EU) nr. 1380/2013 eller omfordeling og nedsættelse af fiskerimuligheder i overensstemmelse med artikel 37 og 105 i forordning (EF) nr. 1224/2009.

               (2)  Denne mængde omfatter en nedsættelse på 1 369 laks, hvilket svarer til den årsbaserede fleksibilitet, der blev uretmæssigt tildelt i 2018 i henhold til artikel 15, stk. 9, i forordning (EU) nr. 1380/2013, efter påvisning af fejl- og underrapportering af fangsterne for 2017.

               (3)  Som fastsat i artikel 105, stk. 2, i forordning (EF) nr. 1224/2009. Nedsættelser svarende til overfiskning * 1,00 finder anvendelse i alle tilfælde af overfiskning, der svarer til eller er mindre end 100 ton.

               (4)  Som fastsat i artikel 105, stk. 3, i forordning (EF) nr. 1224/2009 og forudsat at graden af overfiskning overstiger 10 %.

               (5)  Bogstavet »A« angiver, at en yderligere multiplikationsfaktor på 1,5 er blevet anvendt som følge af overfiskning i 2016, 2017 og 2018. Bogstavet »C« angiver, at en yderligere multiplikationsfaktor på 1,5 er blevet anvendt, fordi bestanden er omfattet af en flerårig plan.